Likumprojekts

**Grozījumi likumā "Par reglamentētajām profesijām un profesionālās kvalifikācijas atzīšanu"**

Izdarīt likumā "Par reglamentētajām profesijām un profesionālās kvalifikācijas atzīšanu" (Latvijas Republikas Saeimas un Ministru Kabineta Ziņotājs, 2001, 15. nr.; 2003, 23. nr.; 2004, 13. nr.; 2006, 1., 24. nr.; 2008, 3., 16. nr.; Latvijas Vēstnesis, 2010, 19., 99. nr.; 2011, 24., 62., 65., 103. nr.; 2013, 250. nr.; 2015, 235. nr.; 2016, 42. nr.; 2017, 47., 75. nr.) šādus grozījumus:

1. Papildināt 7. panta otro daļu ar 3. un 4. punktu šādā redakcijā:

"3) elektroinženieris;

4) elektrisko iekārtu speciālists."

2. Izteikt 8.1pantu šādā redakcijā:

"**8.1pants. Vispārīgās prasības izglītībai un profesionālajai kvalifikācijai reglamentētajās profesijās būvniecības jomā**

Personas tiesības veikt patstāvīgu profesionālo darbību šā likuma [7. panta](https://likumi.lv/doc.php?id=26021#p7) otrajā daļā minētajās profesijās apliecina būvspeciālista sertifikāts, kas iegūts saskaņā ar būvniecības jomas normatīvajiem aktiem, kā arī:

1) būvdarbu vadītāja profesijā – pirmā līmeņa profesionālās augstākās izglītības diploms vai otrā līmeņa profesionālās augstākās izglītības diploms;

2) būvinženiera profesijā – otrā līmeņa profesionālās augstākās izglītības diploms;

3) elektroinženiera profesijā – otrā līmeņa profesionālās augstākās izglītības diploms un elektroinženiera kvalifikācija vai inženierzinātņu maģistra grāds;

4) elektrisko iekārtu speciālista profesijā – pirmā līmeņa profesionālās augstākās izglītības diploms un elektrisko iekārtu speciālista kvalifikācija."

3. Izslēgt 9. panta otrās daļas 11. un 12. punktu.

4. Izslēgt 29. pantu.

5. Izslēgt 32.1pantu.

6. Papildināt VI nodaļu ar 32.8pantu šādā redakcijā:

"**32.8pants. Prasības reglamentētajai profesijai rūpnieciskā īpašuma aizsardzības jomā**

(1) Rūpnieciskā īpašuma aizsardzības jomā reglamentētā profesija ir profesionālais patentpilvarnieks.

(2) Personas tiesības veikt patstāvīgu profesionālo darbību šā panta pirmajā daļā minētajā profesijā apliecina personas iekļaušana Patentu valdes profesionālo patentpilnvarnieku sarakstā attiecīgo profesionālās darbības jomu reglamentējošos normatīvajos aktos noteiktajā kārtībā."

7. Izteikt 33. panta otro daļu šādā redakcijā:

"(2) Personai, kuras profesionālā kvalifikācija atzīta šajā likumā noteiktajā kārtībā un kura saņēmusi kvalifikācijas atzīšanas apliecību, ir tādas pašas tiesības uz darbību attiecīgajā reglamentētajā profesijā un tādi paši ar šo darbību saistītie pienākumi kā personām, kuras Latvijas Republikas normatīvajos aktos noteiktajā kārtībā ieguvušas profesionālajai darbībai reglamentētajā profesijā nepieciešamo kvalifikāciju."

8. Izslēgt 34. panta pirmās daļas 6. punktu.

9.  36. pantā:

papildināt 8. punktu pēc vārdiem "nosaka kārtību, kādā" ar vārdiem "profesionālās kvalifikācijas atzīšanas pretendents iesniedz un";

aizstāt 9. punktā vārdus "kurās īslaicīgu profesionālo pakalpojumu sniedzējam tiek veikta kvalifikācijas pārbaude" ar vārdiem "kurās var veikt īslaicīgu profesionālo pakalpojumu sniedzēja kvalifikācijas pārbaudi";

papildināt pantu ar 14. punktu šādā redakcijā:

"14) nosaka kārtību, kādā pretendents sedz izdevumus, kas saistīti ar profesionālās kvalifikācijas atzīšanu, kvalifikācijas pārbaudes veikšanu īslaicīgu profesionālo pakalpojumu sniegšanai, Eiropas profesionālās kartes pieteikuma apstrādi un Eiropas profesionālās kartes izdošanu, kā arī šo izdevumu apmēru."

10. Papildināt 37. panta pirmo daļu ar 3. punktu šādā redakcijā:

"3) pretendents iepriekšējo 10 gadu laikā pirms iesnieguma iesniegšanas kvalifikācijas atzīšanas apliecības iegūšanai ir ieguvis vismaz gadu ilgu pilna laika vai līdzvērtīga ilguma daļlaika profesionālās darbības pieredzi Eiropas Savienības dalībvalstī un Eiropas Brīvās tirdzniecības asociācijas dalībvalstī nereglamentētā profesijā. Ja pretendents ieguvis reglamentētu izglītību, prasību par viena gada pieredzi var nepiemērot."

11. Izteikt 39. panta trešo daļu šādā redakcijā:

"(3) Ja tiesības veikt profesionālo darbību reglamentētajā profesijā saskaņā ar šo likumu vai citiem normatīvajiem aktiem ir saistītas ar obligātu attiecīgās personas reģistrāciju profesionālās organizācijas reģistrā vai citos reģistros, kvalifikācijas atzīšanas apliecība vienlaikus dod tiesības uz šādu reģistrāciju."

12. Papildināt 40. panta trešo daļu ar otro teikumu šādā redakcijā:

"Atbilstošu valsts valodas zināšanu līmeni apliecinošu dokumentu derīguma termiņu regulē normatīvie akti par profesionālo un amata pienākumu veikšanai nepieciešamo valsts valodas zināšanu apjomu un valsts valodas prasmes pārbaudes kārtību."

13. Izteikt 41. panta pirmo daļu šādā redakcijā:

"(1) Ārvalstīs iegūtās izglītības un profesionālās kvalifikācijas atbilstību Latvijas Republikā noteiktajām prasībām apliecina profesionālās kvalifikācijas atzīšanas apliecība (turpmāk – kvalifikācijas atzīšanas apliecība), Eiropas profesionālā karte vai šā panta otrajā daļā minētie ekvivalentie dokumenti, kurus izsniedz likumā vai Ministru kabineta noteikumos minētās institūcijas."

14.  42. pantā:

izteikt piekto daļu šādā redakcijā:

"(5) Ministru kabineta noteiktajās profesijās un kārtībā pakalpojumu sniedzējam jāsaņem atļauja īslaicīgu profesionālo pakalpojumu sniegšanai, un pakalpojumu sniegšanu var uzsākt tikai pēc atļaujas saņemšanas. Institūcijai, kas izsniedz profesionālās kvalifikācijas atzīšanas apliecības, pirms atļaujas izdošanas sniegt īslaicīgus profesionālos pakalpojumus ir tiesības veikt īslaicīgu profesionālo pakalpojumu sniedzēja profesionālās kvalifikācijas pārbaudi, pirms pakalpojumi Latvijas Republikā tiek sniegti pirmo reizi, lai pārliecinātos par pakalpojumu sniedzēja profesionālo kvalifikāciju.";

aizstāt septītajā daļā vārdu "trim" ar vārdu "četriem";

izteikt astoto daļu šādā redakcijā:

"(8) Institūcija, kas izsniedz profesionālās kvalifikācijas atzīšanas apliecības, reģistrē īslaicīgu profesionālo pakalpojumu sniedzēju, ja darbībai reglamentētajā profesijā Latvijas Republikā saskaņā ar normatīvajiem aktiem nepieciešama reģistrācija profesionālajā organizācijā vai reģistrā, vai nosūta lēmuma izsniegt atļauju īslaicīgu profesionālo pakalpojumu sniegšanai, deklarācijas un tai pievienoto dokumentu kopijas institūcijai, kura veic pagaidu reģistrāciju."

15.  43. pantā:

izslēgt pirmo un otro daļu;

papildināt trešo daļu ar 5. punktu šādā redakcijā:

"5) ne vēlāk kā sešu mēnešu laikā pēc visu dokumentu iesniegšanas, ja uz profesionālās kvalifikācijas atzīšanu pretendē persona, kas profesionālo kvalifikāciju ir ieguvusi mītnes valstī, kas nav Eiropas Savienības dalībvalsts vai Eiropas Brīvās tirdzniecības asociācijas dalībvalsts.";

izslēgt septīto daļu.

16. Izslēgt 44. panta trešās daļas 5. punktu.

17.  45. pantā:

papildināt trešo daļu ar 3. punktu šādā redakcijā:

"3) nosakot abu minēto prasību izpildi par obligātu.";

izslēgt ceturtajā daļā vārdus "un tās nepiemēro vienlaikus";

izteikt astoto daļu šādā redakcijā:

"(8) Ja tiek sniegti īslaicīgi profesionālie pakalpojumi daļā no reglamentētās profesijas profesionālajām darbībām reglamentētajā profesijā, kurā nekvalificēts īslaicīgu profesionālo pakalpojumu sniedzējs var apdraudēt pakalpojumu saņēmēja veselību un drošību, piemēro šā likuma 42. panta sestajā daļā noteikto kārtību.";

papildināt pantu ar vienpadsmito daļu šādā redakcijā:

"(11) Profesionālo kvalifikāciju attiecībā uz daļu no reglamentētās profesijas profesionālajām darbībām var neatzīt un šā panta septītajā un astotajā daļā minēto kārtību nepiemērot, ja tas nepieciešams sabiedrības drošības un veselības aizsardzībai."

18. Izteikt 55.1pantu šādā redakcijā:

"**55.1pants. Eiropas profesionālās kartes izdošana**

(1) Eiropas profesionālo karti izdod personai, kas izglītību un profesionālo kvalifikāciju ieguvusi Latvijas Republikā un pretendē uz īslaicīgu profesionālo pakalpojumu sniegšanu citā Eiropas Savienības dalībvalstī reglamentētajā profesijā, ja profesionālā darbība šajā profesijā nav saistīta ar pakalpojumu saņēmēja veselību un drošību vai profesionālās kvalifikācijas atzīšanai piemēro speciālo profesionālās kvalifikācijas atzīšanas sistēmu.

(2) Eiropas profesionālo karti izdod personai, kas izglītību un profesionālo kvalifikāciju ieguvusi citā Eiropas Savienības dalībvalstī un pretendē uz:

1) pastāvīgu profesionālo darbību Latvijas Republikā reglamentētajā profesijā;

2) īslaicīgu profesionālo pakalpojumu sniegšanu Latvijas Republikā reglamentētajā profesijā, kurā profesionālā darbība saistīta ar pakalpojumu saņēmēja veselību un drošību un profesionālās kvalifikācijas atzīšanai nepiemēro speciālo profesionālās kvalifikācijas atzīšanas sistēmu.

(3) Ja persona, kas izglītību un profesionālo kvalifikāciju ieguvusi Latvijas Republikā, pretendē uz Eiropas profesionālās kartes saņemšanu pastāvīgai profesionālajai darbībai vai īslaicīgu profesionālo pakalpojumu sniegšanai citā Eiropas Savienības dalībvalstī reglamentētajā profesijā, kurā profesionālā darbība saistīta ar pakalpojumu saņēmēja veselību un drošību, Eiropas profesionālās kartes pieteikumu pieņem, izskata un nosūta uzņemošās valsts kompetentajai institūcijai.

(4) Eiropas profesionālo karti izdod profesijās, kas noteiktas Eiropas Savienības tieši piemērojamos normatīvajos aktos profesionālās kvalifikācijas atzīšanas jomā."

19.  56. pantā:

papildināt pirmo daļu ar 6., 7. un 8. punktu šādā redakcijā:

"6) nosaka institūcijas, kas izdod un anulē Eiropas profesionālo karti un kas nodrošina ar Eiropas profesionālās kartes pieteikumu saņemšanu un pretendenta personiskās lietas vešanu saistīto informāciju, tās apstrādi un tālāku virzību;

7) nosaka institūcijas, kas pieņem, izskata un nosūta uzņemošās valsts kompetentajām institūcijām to personu pieteikumus, kuras izglītību un profesionālo kvalifikāciju ieguvušas Latvijas Republikā un pretendē uz Eiropas profesionālās kartes saņemšanu citās Eiropas Savienības dalībvalstīs;

8) nosaka institūcijas, kas citu Eiropas Savienības dalībvalstu kompetentajām institūcijām nosūta informāciju par personām ar profesionālo kvalifikāciju, kurām Latvijas Republikā ir ierobežotas vai liegtas tiesības veikt profesionālo darbību reglamentētajā profesijā.";

izslēgt trešās daļas 1. punktu;

papildināt trešās daļas 2. punktu pēc vārdiem "Latvijas Republikā" ar vārdiem "kā arī uztur un pastāvīgi aktualizē reglamentēto profesiju datubāzi";

izslēgt trešās daļas 4. punktu;

izslēgt trešās daļas 6. punktu;

izslēgt ceturto daļu;

aizstāt piektās daļas 1. punktā vārdu "ārvalstīs" ar vārdiem "Eiropas Savienības dalībvalstīs un Eiropas Brīvās tirdzniecības asociācijas dalībvalstīs";

izslēgt piektās daļas 3., 4. un 5. punktu;

izslēgt piektās daļas 7. punktu;

izslēgt piektās daļas 9. punktu.

20.  57. pantā:

izteikt pirmo daļu šādā redakcijā:

"(1) Institūcijas, kas izsniedz profesionālās kvalifikācijas atzīšanas apliecības reglamentētajās profesijās, Ministru kabineta noteiktajā kārtībā izskata pretendentu iesniegumus par kvalifikācijas atzīšanas apliecības saņemšanu attiecīgajā reglamentētajā profesijā un tiem pievienotos dokumentus. Šīs institūcijas var pieņemt šādus lēmumus:

1) atzīt profesionālo kvalifikāciju, tai skaitā atzīt profesionālo kvalifikāciju attiecībā uz daļu no reglamentētās profesijas profesionālajām darbībām, un izsniegt profesionālās kvalifikācijas atzīšanas apliecību profesionālajai darbībai Latvijas Republikā;

2) pieprasīt papildu dokumentus atbilstoši šim likumam;

3) noteikt adaptācijas periodu un kvalifikācijas atbilstības pārbaudi vai vienu no tiem;

4) atteikt profesionālās kvalifikācijas atzīšanu, tai skaitā profesionālās kvalifikācijas atzīšanu attiecībā uz daļu no reglamentētās profesijas profesionālajām darbībām;

5) izdot atļauju īslaicīgu profesionālo pakalpojumu sniegšanai;

6) veikt kvalifikācijas pārbaudi īslaicīgu profesionālo pakalpojumu sniedzējam saskaņā ar šā likuma 42. pantu;

7) atteikt atļaujas izdošanu īslaicīgu profesionālo pakalpojumu sniegšanai.";

papildināt 2.1daļu pēc vārdiem "reglamentētajā profesijā" ar vārdiem "kā arī saņem no citas Eiropas Savienības dalībvalsts informāciju par personām ar profesionālo kvalifikāciju, kurām ir ierobežotas vai liegtas tiesības veikt profesionālo darbību reglamentētajā profesijā";

papildināt pantu ar 2.2daļu šādā redakcijā:

"(22) Šā panta pirmajā daļā minētās institūcijas administratīvo sadarbību ar Eiropas Savienības dalībvalstu un Eiropas Ekonomikas zonas valstu atbildīgajām institūcijām reglamentēto profesiju un profesionālās kvalifikācijas atzīšanas jomā īsteno ar Iekšējā tirgus informācijas sistēmas starpniecību."

21. Izslēgt 58. pantu.

22. Papildināt pārejas noteikumus ar 6. punktu šādā redakcijā:

"6. Ministru kabinets līdz 2018. gada 30. jūnijam izdod šā likuma 3[6. panta](https://likumi.lv/doc.php?id=26021#p6) 14. punktā un [56. panta](https://likumi.lv/doc.php?id=26021#p26) pirmās daļas 6., 7. un 8. punktā minētos noteikumus. Līdz attiecīgo noteikumu spēkā stāšanās dienai, bet ne ilgāk kā līdz 2018. gada 30. jūnijam ir spēkā Ministru kabineta 2003. gada 10. jūnija noteikumi Nr. 298 "[Kārtība, kādā pretendents sedz izdevumus, kas saistīti ar personas profesionālās kvalifikācijas atzīšanu](http://likumi.lv/ta/id/76257-kartiba-kada-pretendents-sedz-izdevumus-kas-saistiti-ar-personas-profesionalas-kvalifikacijas-atzisanu)", ciktāl tie nav pretrunā ar šo likumu."

23. Izslēgt informatīvās atsauces uz Eiropas Savienības direktīvām 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 22., 23. un 24. punktu.

Izglītības un zinātnes ministrs

Kārlis Šadurskis